
הכנסת החמש-עשרה									נוסח לא מתוקן
מושב רביעי




פרוטוקול מס' 371
מישיבת ועדת העבודה, הרווחה והבריאות
מיום שלישי, כ"ט בתשרי תשס"ב (16 באוקטובר 2001), שעה: 12:30




סדר היום:			תקנות החשמל ( התקנת מוליכים) (תיקון) – התשס"ב - 2001


נכחו:

חברי הוועדה:		דוד טל		- היו"ר



מוזמנים:			אמיר ילינק		- משרד התשתיות
				ולדימיר  נימורסקי  - משרד התשתיות

		עו"ד גלית גלובוס	- חברת החשמל



יועצת משפטית:		יהודית וסרמן


מנהלת הוועדה:		שירלי אברמי


קצרנית:			אושרה עצידה








			

			תקנות החשמל ( התקנת מוליכים) (תיקון) התשס"ב – 2001


היו"ר דוד טל:

	אני מתכבד לפתוח את ישיבת ועדת העבודה, הרווחה והבריאות. על סדר היום תקנות החשמל (התקנת מוליכים) (תיקון), התשס"ב-2001. למה אנחנו צריכים את התקנות הללו?

ולדימיר נימורסקי:

	יש כאן תיקון של תקנה ותוספת הגדרה של "רשת עילית", וזאת מכיוון שבאותן תקנות יש דרישה שהמוליך יהיה מבודד. 

היו"ר דוד טל:

	 האם אתם לפעמים רוצים להשתמש במוליכים שהם לא מבודדים?

ולדימיר נימורסקי:

	זה לא שאנחנו רוצים להשתמש.  התקנות האלה הן משנת שבעים. מצד שני, ועדת הוראות, על ידי שר, רשאית לתת פירוש. אנחנו נתנו פירוש  שהדרישה למוליך מבודד לא חלה על  רשת עילית. אנחנו רוצים להגדיר ולכתוב את זה בצורה יותר ברורה ממה שכתוב בתקנות הקיימות.

יהודית וסרמן:

	למעשה, מוסיפים את פיסקה 2.

ולדימיר נימורסקי:

	בדיוק.

היו"ר דוד טל:

	 דרך אגב, מהי הגדרת חשמלאי אצלכם? לכמה אמפר הוא צריך להיות מוסמך?

ולדימיר נימורסקי:

	בשנת 1975 הנושא הועבר למשרד העבודה והרווחה, זה לא שאני הוא המנהל.  על פי חוק חשמל יש  משנת 1985 תקנות שנקראות רישיונות  ובאותן תקנות יש 12 הגדרות של חשמלאי.  פה מדובר על כל המתחים. כשאני מדבר על חשמלאי אז הכוונה לבעל הרישיון המתאים. זו ההגדרה שלו. 

היו"ר דוד טל:

	כלומר, חשמלאי המטפל במתח גבוה צריך להיות בעל רישיון למתח גבוה. 

ולדמיר נימורסקי:

	100%.




היו"ר דוד טל:

	אם הוא חשמלאי שמטפל בחשמל בבית שלי, צריך להיות לו רישיון של 220 וולט.

	האם יש עוד משהו שאנחנו צריכים לדעת?

ולדימיר נימורסקי:

	יש עוד דבר אחד שהוא חשוב. התקנות האלה לא דורשות שום השקעה.

היו"ר דוד טל:

	 אתה רואה שנציגי האוצר לא נמצאים פה. אם הייתה נדרשת איזשהי השקעה הם היו נמצאים כאן.

ולדימיר נימורסקי:

	זה מה שטוב בנו. בכל התקנות שלנו אין שום דרישה כספית. 	

היו"ר דוד טל:

	 אנחנו נצביע על התקנות האלה. הצבענו ואני מאשר את התקנות הללו. הן תכנסנה לתוקפן שלושים יום מיום הפרסום.

ולדימיר נימורסקי:

	תודה רבה.

היו"ר דוד טל:

	תודה רבה, הישיבה נעולה.



דהישיבה ננעלה בשעה 12:40.





